Ek mag nie, maar ek gaan | Herriemerrie
Ek mag nie, maar ek gaan
Toe ek in die laerskool was, was daar net een raad gewees om ‘n groot groep kinders uit die kwaad te hou. Een van die juffrouens het haarself tuisgemaak voor die klavier en die res het ons aangemoedig om die dak te laat lig met ons gesingery. Liedjies uit die FAK het nogal voorkeur geniet, maar enige land oor volk en vaderland was geskik. Ons mag toe nog trots op ons land en herkoms gewees het. Een van die liedjies wat ons geleer was, het soos volg gegaan:
Toe ek met my skippie daar in Tafelbaai kom
Toe kyk ek na die berg en ek vra hoekom
Is die berg so plat soos ’n tafel in die huis
Toe kry ek die antwoord dit hoort in die kombuis
Hiepiep hoera (3x) Suid-Afrika
(hiep, hiep, hiep)
Dan sê ons dankie, sê ons Jan van Riebeeck
Ons sal vir jou nooit vergeet nie
Dankie 1652 net vir hierdie dag
Baie, baie, baie dankie,
sê ons Jan van Riebeeck
Dankie 1652 net vir hierdie dag.
Blameer dus Laerskool Piet Retief dat ek vandag nog Stigtersdag herdenk en seker vir die res van my lewe gaan herdenk.
Persoonlik is ek nie ‘n groot aanhanger van Jan van Riebeeck nie. Hy is immers die heel eerste Suid-Afrika leier wat aan korrupsie skuldig was. Hy is deur die VOC in 1639 vanaf Tolkin, Vietnam, terug geroep omdat hy vir sy eie sak handel gedryf het. Wat ek so oor die jare van hom oorleef het, vertel my dat ek kort voor lank gebrandmerk, gegesel en moontlik self op ‘n brandstapel verbrand sou wees. Tog sê ek vandag vir hom en die VOC dankie.
Punt is, as daar nie ‘n handelstasie in die Kaap gebou was nie, het ‘n sekere matroos nie in die 1800’s besluit om in die Kaap af te klim en te bly nie. Hy sou nie vir hom ‘n vrou gevat het, ‘n stukkie grond bekom het en ‘n nageslag in Suid-Afrika gemaak het nie. Ek sou waarskynlik nie vandag gelewe het nie en ek sou nie ‘n Suid-Afrikaner gewees het nie.
Dit is tog immers deel van my identiteit, wat ek is. Ek is ‘n blanke, Afrikaanssprekende Suid-Afrikaner. Aangesien my voorvader 10 geslagte terug gedros het, ken ek geen ander land as Suid-Afrika nie. Daarom is ek dankbaar vir die VOC en Jan van Riebeeck. Ten spyte van alles wat omtrent 300 jaar later eers gebeur het, dink ek tog daar is genoeg son vir almal in Suid-Afrika.
Vier jy Stigtingsdag?
Breinvasbrand: Wanneer is Vereenigde Oost-Indische Compagnie gestig?
Breinlosbrand: JWW was reg met Liverpool John Moore Universiteit.
« Lunch Week 14 / 11 Lunch Week 14/11 »
toortsie (21:10:29) :
En EK sê ook dankie vir oom Jan van Riebeeck en AL die Hollanders wat saam met hom gekom het – ek stam immers van die Hollanders af (of moet ek sê, my nooiensvan is Hollands). Ek het net vandag gewonder hoeveel geslagte van my familie is al hier. en hoe diep my wortels is. En weet jy wat? Ek is TROTS daarop!
toortsie (21:12:52) :
But WHY is my comment awaiting moderation??? 😦
Xena Phoenix (09:06:51) :
Jammer, WP gooi soms mense in die modderpoel sonder enige rede.
toortsie (16:13:56) :
Ek is gewoond om in modder te staan… 🙂
(net by ons is deesdae so min modder!!)
Olga (22:59:26) :
Die land is my land, die land is jou land. Hoekom kan ons nie in vrede met mekaar lewe en die land opbou ongeag of ons vir die anc, die np, da of die munisipaliteit kwaad is nie? Dit wat ons bou en respekteur, kan behoue bly vir ons nageslagte.
Xena Phoenix (09:07:50) :
Want sekere lede van die een groep wil nie die ander groepe ook plek gun nie.
seegogga (23:03:02) :
Nou kom ons kyk of my komment aanvaar word. Ek dink ook dit was gaaf van die Hollanders om hierheen te kom – waar sou ek vandag gewees het? Daar is net een foutjie- hulle wou al see-in ipv binneland in- daarom is die kasteel half in die water gebou en die grond toe drooggele( vir wat- was daar nie genoeg grond in Afrika nie?) en hier by die Suidpunt van Afrika wil die mense aanmekaar te naby aan die see bou- met katastrofiese gevolge( ons weet mos nie hoe om dyke te bou nie).
Xena Phoenix (09:11:31) :
Ek het nooit geweet die see is drooggelê (dws ‘n menslike handeling) nie. ek het net altyd aanvaar dat dit ‘n natuurlike proses was dat die see terug getrek het.
J W W (07:05:23) :
Wel, ek wens soms ou oom Jan het eerder maar tuis gebly… dan sou ek en my familie lekker nog in ‘n beskaafde land soos Nederland gewoon het en nie al die rasse haat en uitwissing van blankes beleef het nie.
Mense, die land is in sy moer, en dit gaan NIE beter word nie…. wel dis my voorspelling as Siener JWW
Xena Phoenix (09:12:59) :
As oom Jan tuis gebly het, was jy heel moontlik nie vandag nie. 😉 Jou hottentotoumagrootjie sou mos nie in Europa gekom het nie.
😛 Blykbaar is bittermin mense in SA suiwer blank.
leonvonmoltke (07:30:35) :
Dankie vir die herinner!
sisi dudu (11:39:45) :
Auk, sisi dudu gaken hom dai oubasie. bakietie,bakietie. gakom dai skiepies met die pampierboom by die vloer. sy vrou was die maria. hula gasiet hom dai mense se poppies da by cherchplain in kyptoun ver die voeltjies om te kak by did kop.
Xena Phoenix (09:14:22) :
Jong Dudu, lyk my jy het nog iewers van Geskiedenis geleer.
demoerin (11:57:15) :
Wie sê jy mag dit nie vir nie?
Elke geval, ek is bly Jan het hier gedraai, en toe is daar plek vir die Hugenote… yik, imagine ons kon nou nog in die kak weer Europa gebly het.
Xena Phoenix (09:16:14) :
Jy weet mos, daar is ‘n algehele miskenning vir blanke geskiedenis in SA. Hulle het mos uit die hemel geval en ander groepe onderdruk. Die 300 jaar wat vooraf gebeur het, is mos net gekanselleer.
Gerda. J. (13:18:08) :
sopnat en bedremmeld. toegesneeu. nee dankie.
Dion (16:21:47) :
Ja, ek herdenk Stigtingsdag, en die ander dag wat ek altyd onthou en herdenk is Geloftedag. Hierdie regerinkie kan dit maar noem wat dit wil…
Xena Phoenix (09:20:46) :
Ek onthou eintlik elke liewe een van die ou vakansiedae. Luiaard soos ek is, dink ek mos dat hulle almal by die nuwe vakansiedae gehou moes word. 😉 Ek moet toegee dat stigtingsdag en Gelofde dag spesiale betekenis inhou.
My herkoms « Toortsie se Blog (07:04:27) :
[…] Lees wat skryf die merrie. […]
Bernhard (19:02:15) :
Ek is op soek na n video of klank op name van die liedjie vir n stigtingdag partykie
Bernhard (19:03:46) :
Ek is op soek na n video of klank op name van die liedjie vir n stigtingdag partykie. Dit gebeur op 6 April om 16:52